CELEX: 32016D1892
Language: sl
Date: 2016-10-10 00:00:00
Title: Sklep Sveta (EU) 2016/1892 z dne 10. oktobra 2016 o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi

28.10.2016   
            
            
               SL
            
            
               Uradni list Evropske unije
            
            
               L 293/2
            
         SKLEP SVETA (EU) 2016/1892
   z dne 10. oktobra 2016
   o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je 19. novembra 2013 Komisijo pooblastil, da v imenu Unije začne pogajanja za sklenitev novega mednarodnega sporazuma o oljčnem olju in namiznih oljkah.
            
         
               (2)
            
            
               Nov mednarodni sporazum o oljčnem olju in namiznih oljkah (v nadaljnjem besedilu: Sporazum) so 9. oktobra 2015 predstavniki 24 držav članic Konference Združenih narodov za trgovino in razvoj (UNCTAD) in dveh medvladnih organizacij sprejeli v okviru Konference Združenih narodov za pogajanja o sporazumu, ki nasledi Mednarodni sporazum o oljčnem olju in namiznih oljkah iz leta 2005.
            
         
               (3)
            
            
               Mednarodni sporazum o oljčnem olju in namiznih oljkah iz leta 2005 (1), ki je prenehal veljati 31. decembra 2014, je bil podaljšan do 31. decembra 2015 in bo v skladu s členom 47(3) Sporazuma veljal, dokler ne začne veljati Sporazum, vendar to podaljšanje ne sme biti daljše od 12 mesecev. Sporazum je na voljo za podpis na sedežu Organizacije Združenih narodov v New Yorku do vključno 31. decembra 2016.
            
         
               (4)
            
            
               Člen 31(1) Sporazuma določa pogoje za začetek njegove veljavnosti 1. januarja 2017. Člen 31(2) in (3) določa začasno uporabo Sporazuma pod nekaterimi pogoji, če pogoji iz odstavka 1 navedenega člena ne bi bili izpolnjeni.
            
         
               (5)
            
            
               V skladu s členom 31(2) Sporazuma in da se prepreči prekinitev uporabe pravil iz mednarodnih sporazumov o oljčnem olju in namiznih oljkah iz leta 2005, bi bilo treba določiti začasno uporabo Sporazuma v Uniji, če se postopek, potreben za sklenitev Sporazuma s strani Unije, ne konča do 1. januarja 2017.
            
         
               (6)
            
            
               Določiti bi bilo treba tudi začasno uporabo Sporazuma v Uniji v skladu s členom 31(3), če pogoji za dokončni ali začasni začetek njegove veljavnosti na podlagi člena 31(1) in (2) 31. decembra 2016 niso izpolnjeni.
            
         
               (7)
            
            
               Zato bi bilo treba Sporazum podpisati v imenu Unije s pridržkom njegove poznejše sklenitve in uradno obvestiti o njegovi začasni uporabi v skladu s pogoji iz člena 31(2) in (3) Sporazuma –
            
         SPREJELA NASLEDNJI SKLEP:
   Člen 1
   Podpis Mednarodnega sporazuma o oljčnem olju in namiznih oljkah iz leta 2015 v imenu Unije se odobri s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Unija od 1. januarja 2017 začasno uporablja Sporazum, če postopek, potreben za njegovo sklenitev s strani Unije, ni končan in če so izpolnjeni pogoji iz člena 31(2) in (3) Sporazuma.
   O začasni uporabi Sporazuma pod pogoji iz prvega odstavka tega člena v skladu s členom 31(2) in (3) Sporazuma uradno obvesti(-jo) oseba(-e), pooblaščena(-e) za podpis Sporazuma na podlagi člena 2 tega sklepa.
   Člen 4
   Ta sklep začne veljati na dan sprejetja.
   
      V Luxembourgu, 10. oktobra 2016
      
         
            Za Svet
         
         
            Predsednica
         
         G. MATEČNÁ
      
   
   
      (1)  UL L 302, 19.11.2005, str. 47.